
beredskapshåndboka 

	Kap 2.9.1:      Instruks for sentral beredskapsgruppe

	Godkjent av: Universitetsdirektør Arne Benjaminsen                                                           Dato: 27.10.2004


Erstatter: Instruks datert 12.08.03



NB! Endringer i oktober 2004 er skrevet med kursiv.
2.9.1.1 Varsling av sentral beredskapsgruppe

Sentral beredskapsgruppe (SBG) varsles i normal arbeidstid fra sentralbordet etter prioritert varslingsliste. Utenom normal arbeidstid varsles gruppa av overordnet vakt ved Teknisk avdeling. SBG kan også bli varslet av politiet i Tromsø, da det er lagt ut en varslingsliste der.

De faste medlemmene av SBG skal være tilgjengelige 24 timer i døgnet året rundt, unntatt under ferieavvikling. Når varamedlemmer rykker opp som fast medlem, gjelder samme bestemmelse for dem.

2.9.1.2 Varslingsoppgaver

I og utenom normal arbeidstid vurderer sentral beredskapsgruppe videre varsling:

· Ved alvorlig personskade eller dødsulykke skal politiet (0 - 77 69 85 00 eller 0 - 112) og Arbeidstilsynet (0 - 77 64 83 00) varsles.

· Ved akutt forurensning varsles brannvesenet 0 - 110, som igjen varsler Kystverket.

· Ved ulykker og uhell som har ført til, eller kan føre til radioaktiv eksponering av personer skal Statens strålevern varsles 0 - 67 16 26 00.
· Alle i SBG legger inn de viktigste telefonnumrene i beredskapssammenheng på mobiltelefonen sin.
2.9.1.3 Ledelse

Den som først blir ringt opp, er leder for gruppa til den samles. Dersom universitetsdirektøren ikke er tilstede, avklares da hvem som skal lede gruppa videre.

2.9.1.4 Frammøtested

De innkalte møter i Styrerommet i tredje etasje i Administrasjonsbygget dersom ikke annet er bestemt.

Alle i sentral beredskapsgruppe skal ha nøkkel til Administrasjonsbygget (ikke bare kort).

2.9.1.5 Arbeidsoppgaver

I en akutt ulykkessituasjon er det ingen tid til diskusjon. For å komme raskt i gang med fornuftig innsats må Universitetsdirektøren/lederen av beredskapsgruppa straks ta kontroll over situasjonen, alene ta ansvar for raske avgjørelser og gi klare ordrer om hvem som skal gjøre hva.

Orientering

Straks en er klar over at det har skjedd en ulykke, må Universitetsdirektøren/ lederen av beredskapsgruppa orientere seg om alle forhold som har betydning for innsatsen, hva slags ulykke det dreier seg om, om det er liv og helse i fare, hvilke ressurser en har til rådighet og så videre. Dette kan bl a skje ved en rask rekognosering på ulykkesstedet. At vitale opplysninger nå er lett tilgjengelig, er av uvurderlig betydning for det videre arbeidet. Plassering av en representant fra UiTø i politiets lokale redingssentral vil kunne lette tilgangen til informasjon fra ulykkesstedet.

Stikkord:

Hva har skjedd?

· Hvor skjedde ulykken?

· Når skjedde ulykken?

· Hvem er involvert?

· Hvilke skader på person/materiell?

· Hvilke tiltak er allerede iverksatt?

Hva er problemet?

· Hvordan kan hendelsen utvikle seg?

· Hvilken tid har vi til rådighet?

· Hvordan skal vi løse situasjonen?

· Hvilke tiltak skal vi iverksette? Iverksette tiltak før jo heller!

Risikovurdering 

En må vurdere hvilken risiko som finnes, hva som er den største trusselen og hva som må gjøres for å forhindre at skaden øker. Situasjonsbedømmelsen kan forandres etterhvert som situasjonen utvikler seg. Selv om lederen bedømmer risikoen for innsatspersonellet, må hver enkelt ta endelig ansvar for sin egen sikkerhet. 

Beslutning 

Beslutningen må tas på grunnlag av hva som bedømmes å være viktigst. Første bud for innsats er å redde, deretter å begrense og bekjempe.

Ordregiving 

En ordre er en klar, konsis og lettfattelig beskjed om å sette en beslutning ut i livet. Ordren må fremføres på en sikker måte som ikke gir rom for tvil eller diskusjon. Men det må være anledning til å stille spørsmål om hvordan den skal utføres. Ordrene bør ikke gripe lenger frem i tid enn det en har umiddelbar oversikt over.

2.9.1.6 Beredskapskasse

Det skal være en beredskapskasse med nødvendige hjelpemidler, som skal stå  på rekvisitarommet i 3. etasje i Administrasjonsbygget (A 346):

ekstra beredskapshåndbok

tusjer, penner

gule lapper, skriveblokk

loggskjema

2 telefonapparater 

